 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa : 20.06.2022

Miestneho zastupiteľstva dňa : 28.06.2022

**Informatívna správa o plnení rozpočtu za 1. štvrťrok 2022**

Predkladá: Materiál obsahuje:

Mgr. Zoltán Pék - vyjadrenie miestnej rady a komisií

starosta - návrh uznesenia

- informatívna správa

Zodpovedná:

Ing. Mariana Páleníkova

prednostka

Spracoval:

Ing. Marta Szoboszlaiová

vedúca EOaSM

#### **Vyjadrenie miestnej rady dňa 20.06.2022**

**UZNESENIE č. 245/2022/MR**

Miestna rada **odporúča** miestnemu zastupiteľstvu **schváliť** predložený návrh uznesenia.

**Vyjadrenie komisií**

**Komisia finančná, podnikateľských činností a obchodu :**

Komisia finančná, podnikateľských činností a obchodu berie na vedomie a odporúča prerokovať materiál na Miestnej rade a Miestnom zastupiteľstve mestskej časti Podunajské Biskupice.

**Návrh uznesenia**

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**berie na vedomie:**

Informatívnu správu o plnení rozpočtu za 1. štvrťrok 2022

 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

**Informatívna správa o plnení rozpočtu za 1. štvrťrok 2022**

Rozpočtové hospodárenie mestskej časti Bratislava – Podunajské Biskupice sa od 01.01.2022 do 08.02.2022 riadilo rozpočtovým provizóriom. Rozpočet na roky 2022- 2024 bol prejednaný v MiZ mestskej časti Bratislava – Podunajské Biskupice dňa 08.2.2022 a schválený uznesením č. 395/2018-2022.

Za hodnotené obdobie boli vykonané nasledovné zmeny v rozpočte mestskej časti:

* Zmena č. 1 schválená MiZ dňa 28.02.2022 uznesením č. 405/2018-2022
* Zmena č. 2 schválená MiZ dňa 29.03.2022 uznesením č. 410/2018-2022
* Zmena č. 3 schválená starostom dňa 29.03.2022 braná na vedomie MiZ uznesením č. 419/2018-2022
* Zmena č. 4 schválená starostom dňa 25.04.2022 braná na vedomie MiZ uznesením č. 419/2018-2022
* Zmena č. 5 schválená MiZ dňa 03.05.2022 uznesením č. 421/2018-2022
* Zmena č. 6 schválená rozpočtovým opatrením starostu mestskej časti dňa 18.05.2022
* Zmena č. 7 schválená rozpočtovým opatrením starostu mestskej časti dňa 07.06.2022

1. zmenou rozpočtu bolo schválené zvýšenie bežných výdavkov zo schváleného prebytku o 10 000,00 € na humanitárnu pomoc do zahraničia pre Ukrajinu
2. zmenou rozpočtu bolo schválené zvýšenie bežných príjmov z podielových daní o 70 000,00 € a zároveň zvýšenie bežných výdavkov na zimnú údržbu o 70 000,00 €
3. zmenou rozpočtu boli z prijatých finančných darov (p. Juhászová, Sehring BA s.r.o, Erregi s.r.o.) v sume 21.600,00 € navýšené bežné výdavky na podporu a organizovanie kultúrnych programov o 21.600,00 €
4. zmenou rozpočtu boli z prijatých grantov a transferov zo ŠR navýšené bežné výdavky na úhradu príspevku pre odídencov z Ukrajiny o 100.000,00 € a bežné výdavky na podporu a organizovanie kultúrnych programov o 9.500,00 € zo získaných finančných darov od Transport s.r.o. a Sehring BA s.r.o.
5. zmenou rozpočtu boli navýšené príjmové finančné operácie – čerpanie z rezervného fondu v sume 265.000,00 €, a to na čerpanie kapitálových výdavkov na rekonštrukciu a modernizáciu vo výške 265 000, a zároveň navýšené bežné výdavky o 67 000,00 €, a to na podporu kultúrnych podujatí 25.000,00 € a opravu elektroinštalácie o 37.000,00 €.
6. zmenou rozpočtu boli z finančných darov AZ-STAV s.r.o. navýšené bežné výdavky na podporu a organizovanie kultúrnych programov o 1.500,00 €
7. zmenou rozpočtu boli z prijatej dotácie z prostriedkov Dobrovoľnej požiarnej ochrany SR v sume 3.000,00 € navýšené bežné výdavky na podporu Dobrovoľného hasičského zboru mestskej časti o 3.000,00 €

**K 31.03.2021** boli do rozpočtu zapracované tri zmeny, ktorým boli **bežné príjmy** mestskej časti zvýšené celkom o 91 600,00 **€** a **bežné výdavky** boli navýšené o 101 600,00 €, z toho na humanitárnu pomoc Ukrajine v sume 10 000,00 €, na zimnú údržbu vo výške 70 000,00 € a na kultúrne podujatia v sume 21 600,00 €.

**Rozpočet kapitálových príjmov a výdavkov, ani rozpočet finančných operácií**  v priebehu 1. štvrťroka 2022 nebol zmenený.

**Bežný schválený upravený skutočnosť % plnenia**

Príjmy MČ 10 844 670 € 10 936 270 € 2 811 719,79 € 25,71

Príjmy RO 650 000 € 650 000€ 278 136,76 € 42,79

**Príjmy spolu**: 11 494 670 € 11 586 270 € 3 089 856,55 € 26,67

Výdavky MČ 4 190 313 € 4 291 913 € 950 683,43 € 22,15

Výdavky RO 6 666 720 € 6 666 720 € 1 187 882,30 € 17,82

**Výdavky spolu: 10 857 033 € 10 958 633 € 2 138 565,73 € 19,51**

Rozdiel + **637 637 € + 627 637 € + 951 290,82 €**

**Kapitálový**   **schválený upravený skutočnosť % plnenia**

Príjmy MČ 65 000 € 65 000 € 2 679,78 € 4,12

Výdavky MČ 1 593 300 € 1 593 300 € 74 732,44 € 4,69

Rozdiel - 1 528 300 **€ - 1 528 300 €** **-72 052,66 €**

**Finančné operácie schválený upravený skutočnosť % plnenia**

Príjmy MČ 1 110 800 € 1 110 800 € 210 050,22 € 18,91

Výdavky MČ 0 € 0 € 0,00 € 0,00

Rozdiel **+** 1 110 800 € + 1 110 800 € + 210 050,22 €

**Rozpočet celkom schválený upravený skutočnosť %**

Príjmy 12 670 470 € 12 762 070 € 3 304 364,96 € 25,89

Výdavky 12 450 333 € 12 551 933 € 2 213 298,17 € 17,63

Rozdiel +  **220 137 € + 210 137 € + 1 091 066,79 €**

Celkové výsledky hospodárenia za kontrolované obdobie sú nasledovné:

mestskej časti Bratislava – Podunajské Biskupice k 31.03.2021 za hodnotené obdobie vykazuje **celkový prebytok** finančného hospodárenia vrátane finančných operácií vo výške **+1 091 066,79 €** .

Zo schváleného  rozpočtu **príjmov 12 670 470** **€** po úprave **12 762 070 €** skutočné príjmy predstavovali **3 304 364,96** **€**, čo je plnenie na **25,89 %.** » Z celkových príjmov **bežné príjmy** predstavujú **3 089 856,55** **€** čo predstavuje plnenie na 26,67**%, z toho:**

* dane z príjmov a kapitálového majetku 1 335 181 €
* dane z majetku 74 207 €
* dane za tovary a služby 214 518,60 €
* príjmy z prenájmu 260 793,07 €
* správne poplatky, poplatky za réžie, stravné a iné 279 378,79 €
* úroky 567,39 €

» Príjem z predaja **kapitálových aktív** predstavuje **2 679,78 € (** ide o príjem z predaja pozemkov).

» Príjemprostriedkov **FO** z predchádzajúceho roka činí **210 050,22 €.**

Zo schváleného **rozpočtu výdavkov 12 450 333**  **€** po úprave **12 551 933 €** mestská časť Bratislava – Podunajské Biskupice čerpala bežné výdavky vo výške **950 683,43** **€,** čo predstavuje o **22,15** **%** schváleného rozpočtu. Rozpočtové organizácie v zriaďovateľskej pôsobnosti mestskej časti čerpali bežné výdavky v sume **1 187 882,30** **€**, čo predstavuje **17,82 %** ich schváleného rozpočtu na rok 2022.

**» Celkové bežné výdavky vrátane rozpočtových organizácií** vo výške **2 138 565,73** € boli použité na:

* výplatu miezd, platov a odmien v sume 837 386,06 €,
* poistné a príspevok do poisťovní v sume 287 099,71 €,
* nákup tovarov a služieb 970 133 € / v tom napr. kancelárske, čistiace, dezinfekčné prostriedky, oprava a údržba budov a verejných priestorov atď./
* bežné transfery v sume 43 946,96 €

**»** Mestská časť Bratislava – Podunajské Biskupice na „Zlepšenie kľúčových kompetencií ZŠ Biskupická, Bieloruská“ použila **z kapitálových výdavkov 74 732,44 €,** čo predstavuje **4,69 %** schváleného rozpočtu.

**» Výdavkové finančné** operácie za 1. štvrťrok 2022 neboli čerpané.

**Výsledok bežného rozpočtu** predstavuje **prebytok** vo výške **+ 951 290,82 €**, výsledok k**apitálového rozpočtu schodok** v sume **–72 052,66 €** avýsledok **finančných operácií prebytok +210 050,22 €. Výsledok rozpočtového hospodárenia** mestskej časti Bratislava – Podunajské Biskupice **bez finančných** **operácií** k 31.03.2022 predstavuje **prebytok** **+ 1.091.066,76 €.**